**SPRENDIMO PROJEKTO**

**DĖL ROKIŠKIO KRAŠTO MUZIEJAUS PAGRINDINIO RINKINIO MUZIEJINIŲ VERTYBIŲ PERKĖLIMO Į PAGALBINĮ RINKINĮ SĄRAŠO SUDERINIMO**

**AIŠKINAMASIS RAŠTAS**

*2023-11-30*

Projekto rengėjas – Komunikacijos ir kultūros skyriaus vedėjo pavaduotoja Giedrė Kublickienė

Pranešėjas komitetų ir Tarybos posėdžiuose – Rokiškio krašto muziejaus direktorė Aušra Gudgalienė

|  |  |  |
| --- | --- | --- |
| 1. | Sprendimo projekto tikslas ir uždaviniai | Suderinti Rokiškio krašto muziejaus pagrindinio rinkinio muziejinių vertybių perkėlimui į pagalbinį rinkinį sąrašą. 2023 m. lapkričio 9 d. gautame rašte Nr. GD-5590 biudžetinė įstaiga Rokiškio krašto muziejus prašo Rokiškio krašto muziejaus steigėją – Rokiškio rajono savivaldybės tarybą – suderinti Rokiškio krašto muziejaus Rinkinių komplektavimo komisijos pateiktą sąrašą dėl muziejaus pagrindinio rinkinio 149 vnt. muziejinių vertybių perkėlimo į pagalbinį rinkinį. Suderintą sąrašą su steigėju, Rokiškio krašto muziejus dėl leidimo perkelti muziejines vertybes iš pagrindinio rinkinio į pagalbinį rinkinį turi pateikti Kultūros ministrui. Rokiškio krašto muziejaus Fondų apskaitos ir saugojimo skyriaus 2022-2024 m. vienas iš strateginių uždavinių yra išgryninti rinkinius, o neturinčius išliekamosios vertės arba neatitinkančius komplektavimo krypčių eksponatus perkelti į pagalbinį fondą. Rokiškio krašto muziejaus Rinkinių komplektavimo komisijos posėdyje 2022 m. lapkričio 10 d. buvo svarstytas klausimas dėl eksponatų perkėlimo į pagalbinį fondą, kadangi atlikus Etnografijos, istorijos rinkinio, esančio viralinėje, kumetyne, dūminėje pirkioje ir klėtyje patikrinimą, nustatyta, kad 139 vnt. eksponatų yra blogos būklės ir netekę ekspozicinės išvaizdos, dalis iš jų yra nukentėję 2022 m. liepos 11 d. gaisre, 10 vnt. prakartėlių, pagamintų iš nepatvarių medžiagų taip pat praradę ekspozicinę išvaizdą. Siūloma šiuos eksponatus naudoti kaip papildomus rekvizitus, pagalbinę priemonę rengiant edukacines, kūrybines programas. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos Kultūros ministro 2023 m. kovo 31 d. įsakymo Nr. ĮV-262 „Muziejų rinkinių valdymo ir tvarkymo nuostatų“ IV skyriaus 98 punktas nusako, kad pagrindinio rinkinio muziejinė vertybė perkeliama į pagalbinį rinkinį ar nurašoma tik suderinus su savininko teises ir pareigas įgyvendinančia institucija ir tik kultūros ministro įsakymu. Tuo tikslu Kultūros ministerijai reikia pateikti muziejaus vadovo prašymą, Rinkinių komisijos posėdžio protokolą ir Restauravimo tarybos pritarimą raštu. Muziejuose, kuriuose nėra Restauravimo tarybos, restauratorių nuomonė turi būti fiksuota ir pateikta Rinkinių komisijos posėdžio protokole. Restauratorių pritarimo nereikia, kuomet muziejinės vertybės perkeliamos iš pagrindinio į pagalbinį rinkinį, perduodamos kitam muziejui arba kuomet muziejinės vertybės yra grąžinamos bažnyčiai Dvišalės nuolatinės komisijos sprendimu. |
| 3. | Laukiami rezultatai | Suderintas Rokiškio krašto muziejaus pagrindinio rinkinio muziejinių vertybių perkėlimo į pagalbinį rinkinį sąrašas.  |
| 4.  | Lėšų poreikis ir šaltiniai | Sprendimo įgyvendinimui biudžeto lėšos nereikalingos. |
| 5.  | Antikorupcinis sprendimo projekto vertinimas | Nėra |
| 6.  | Kiti sprendimui priimti reikalingi pagrindimai, skaičiavimai ar paaiškinimai |  |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |